Νέα συγκλονιστικά βίντεο από τις συγκρούσεις μεταξύ μεταναστών και αστυνομίας που έγιναν χθες 3-4 στη Λέσβο, έρχονται στο φως της δημοσιότητας.

Σε χαρακτηριστικό καρέ αποτυπώνεται νεαρή γυναίκα να έρχεται στα χέρια με τους άνδρες της ασφάλειας προσπαθώντας μάλιστα να αρπάξει πρώτα τη μάσκα αστυνομικού κι εν συνεχεία να του τραβήξει το όπλο.

To view this video please enable JavaScript, and consider upgrading to a web browser that supports HTML5 video

Η νεαρή καταγράφεται να έχει καταφέρει να βάλει το χέρι της στην λαβή του όπλου, δείχνοντας έτοιμη να το τραβήξει από την θήκη του.

Ο αστυνομικός την καταλαβαίνει εγκαίρως και να την αποκρούει.

Σημειώνεται πως στο σημείο εκείνη τη στιγμή βρίσκονται και μικρά παιδιά.

Υπενθυμίζεται πως τα άγρια επεισόδια σημειώθηκαν όταν η αστυνομία επιχείρησε να ανακόψει λίγο έξω από την Μόρια περίπου 2.000 πρόσφυγες και μετανάστες που επιχείρησαν πορεία προς τη Μυτιλήνη.

Πηγή: skai.gr